**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |
| --- | --- |
| **Navn på *samarbejdspartner*** | Association For The Physically Disabled Of Kenya |
| Adresse | Opposite Portreitz District Hospital, Port Reitz, Changamwe, Port Reitz Rd, Mombasa, Kenya |
| Telefon | +254723732010 | E-mail | gladyskoech@apdkcoast.com |
| Hjemmeside | https://www.apdk.org/ | Evt. Facebook, blog, Youtube kanal, Flickr etc. | https://www.facebook.com/Association-for-the-Physically-Disabled-of-kenya-195906443764390/ |
|  |  |  |  |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN**

|  |
| --- |
| I 100% for Børnene (100%) savner vi positive fortællinger om unge mennesker med handicap i udviklingslande. 100% ønsker derfor med **’Særlige Fortællinger’** at skabe 3 film, der kan oplyse om kenyanske unge med særlige behovs deltagelse i civilsamfundet for at inspirere og engagere danske unge med handicap. Derigennem ønsker 100% at skabe en fælles platform for de tanker, følelser og muligheder som unge med handicap kan dele på tværs af livsvilkår. 100% ønsker at samarbejde med en række danske handicaporganisationer om at formidle de **“Særlige fortællinger”.** Filmene distribueres via 100%’s egne sociale medier samt handicaporganisationernes sociale medier, så de når ud til så mange unge med handicap som muligt. Gennem positive fortællinger vil vi vise hvilke ressourcer og muligheder unge med handicap i Kenya rent faktisk er i besiddelse af. Fortællingerne udarbejdes som 3 flotte visuelle film, der hver fortæller historien om et ungt menneske i Kenya, der på trods af særlige behov, tager aktivt del i civilsamfundet gennem frivilligt arbejde. Gennem filmene får man et særligt indblik i de unges hverdag og deres deltagelsesmuligheder. Konkret vil vi lave to personlige film med hhv. et ungt menneske, der har muskelsvind og en der lider af CP (cerebral parase). Samt en overordnet film, der mere generelt formidler engagement blandt unge med handicap i Kenya. Vi ønsker at inddrage et land og by-perspektiv for at tydeliggøre nuancerne mellem unge med handicap, der bor på landet og dem der bor i storbyen. I Kenya kan der være stor forskel på både livsvilkår og muligheder afhængig af, om man bor i byen eller på landet. Dette synes vi kunne være spændende at inddrage, som en del af fortællingerne. Derfor vil der indgå optagelser fra både Nairobi og Mombasa i den generelle film. Optagelserne til de to personlige fortællinger vil også finde sted i hhv. Nairobi og Mombasa. Dermed ønsker vi at oplyse om de grundvilkår unge mennesker med handicap lever under i Kenya samt illustrere forskelle på land og by. Håbet er, at filmene vil give unge mennesker i Danmark en større forståelse for strukturelle levevilkår i Kenya. Filmene skal optages i Kenya i samarbejde med 100% lokale samarbejdspartner APDK (Association for the Physically Disabled of Kenya), som 100% igennem de sidste 8 år har samarbejdet med.  100% har tidligere deltaget på messer for børn og unge med særlige behov. Her har vi mødt danske unge med et stort behov og ønske om at kunne bidrage med deres kompetencer og ressourcer i det danske foreningsliv. Samtidig ved vi, at det kan være svært at deltage på lige fod med resten af befolkningen, når man har et fysisk eller psykisk handicap. Mennesker med handicap er ofte en marginaliseret gruppe, der i forskellige grader kan føle sig eksluderet fra samfundet, herunder også fra at deltage i civilsamfundets mange aktiviteter. En problemstilling der både finder sted i Danmark og i Kenya. Derfor er det vigtigt at få fortalt de gode historier, der kan inspirere og engagere danske unge med handicap til deltagelse - også i det civilsamfund som ligger uden for handicapområdet. 100% har tidligere været involveret i oplysningsprojekter finansieret af CISU. Vi har bl.a. med stor succes produceret en digtsamling (Poetic Empowerment); en fotobog (POSITION) og forskellige musikvideoer. Vi har arbejdet meget med, hvordan vi bedst muligt oplyser danske unge om udviklingsarbejde, og vi har i den forbindelse gode erfaringer med at fange og skabe identifikation blandt de unge. Vores erfaringer er, at danske unge gerne vil møde de afrikanske unge i øjenhøjde og høre deres egne fortællinger. Derfor ønsker vi at give de kenyanske unge med særlige behov en stemme til at fortælle om deres deltagelse i civilsamfundet på en måde, som danske unge kan spejle sig i og inspireres af. Vi har i 100% også gode erfaringer med at producere film samt at få disse distribueret til flest muligt. Vores oplevelse er, at visuel formidling - især filmoptagelser - skaber mere levende fortællinger, der er nemmere at spejle sig i. Med aktiviteten ønsker vi, at de unge skal kunne spejle sig i følelser og tanker, hvilket vi mener bliver lettere, når det er muligt at høre de unges stemmer og egne fortællinger.  |

**2.**     **SUCCESKRITERIER.**

|  |
| --- |
| Med denne aktivitet ønsker vi at styrke inddragelsen af danske unge med særlige behov i det brede danske civilsamfund og opstiller følgende succeskriterier:1) Der skal i alt produceres 3 film under aktiviteten. En generel film, som har fokus på, at man sagtens kan gøre en forskel og engagere sig i frivilligt arbejde, selvom man har et særligt behov - også uden for handicaporganisationerne. Denne film bliver delt på Danske handicaporganisationers og SUMH’s (Sammenslutningen af danske unge med handicap) digitale platforme og medier. Samt to film som fokuserer på unge kenyanere med muskelsvind og Cerebral Parese. Disse to film deles af muskelsvindfondens ungdomsgruppe og CP (Cerebral Parase) ung. Begge organisationer er begejstrede for ideen, da det skaber en direkte forbindelse og identifikation for deres målgruppe. 2) Vi ønsker at vores film skal ses af minimum 10.000 mennesker. Samlet set har de fire udvalgte handicaporganisationer samt 100 % 20.000 følgere på Facebook. For at sikre at størstedelen af disse er inden for vores målgruppe, vil vi gennem annoncering målrette opslagene på de sociale medier, så vi sikrer, at de bliver vist til brugere i alderen 16-29 år.Vi vil måle om succeskriterierne er opnået efter projektperiodens afslutning. Her vil vi gennem de sociale medier undersøge rækkevidden på de forskellige opslag og på den måde måle, hvor mange der har set filmene. Derudover vil vi holde 1 foredrag hos hver af de enkelte handicaporganisationer, hvor vi får mulighed for at indgå i en mere direkte dialog med de unge danske frivillige omkring, hvilke tanker de gør sig efter at have set filmene. Samtidig ønsker vi at ‘**Særlige fortællinger**’ kommer til at indgå som en naturlig del af 100% s informationsarbejde i det danske samfund. Fremover vil fortællingerne være en del af 100%’s materiale, der vil blive anvendt, når vi holder foredrag, på messer og på vores hjemmeside.  |

**3.**     **LÆRINGSMÅL.**

|  |
| --- |
| 100% har særligt fokus på børn og unge og har derfor stor erfaring med at kommunikere til og om denne målgruppe.  I dette projekt ønsker vi, at blive på klogere på: 1) Formidling til en ny målgruppe og på hvordan vi kan inddrage deres stemmer i vores oplysningsarbejde i Danmark og 2) Nye netværk og samarbejdsmuligheder i Danmark inden for handicapområdet.  Vi vil efter projektperiodens afslutning afholde et evalueringsmøde, hvor vi samler op på projektets resultater. Efterfølgende vil filmene blive en del af 100%’s materiale, og vises på vores generalforsamling og til frivillig-aftener for at sikre intern videndeling i 100%. Charlotte Lea Jensen, som er kommunikationsansvarlig  i 100%, vil være ansvarlig for erfaringsopsamlingen og den efterfølgende videndeling.  |

**4.**     **MÅLGRUPPE.**

|  |
| --- |
| Vi ønsker at henvende os til danske unge med handicap. Vi henvender os dermed til en målgruppe, der i høj grad vil kunne identificere sig med de unge i filmene, da de deler et grundlæggende livsvilkår; at leve med et handicap. Vi ønsker at unge uanset køn skal kunne identificere sig med filmene og forsøger primært at henvende os til unge i aldersgruppen fra 16-29. Vores målgruppe er unge mennesker med handicap, der måske går og er i tvivl, om de har kompetencerne og ressourcerne til at lave frivilligt arbejde. Vi vil med filmene vise, at det er muligt at deltage i civilsamfundet - også andre steder end i handicaporganisationer. Som udgangspunkt ønsker vi at inspirere unge på tværs af handicap, men vi ønsker især at henvende os til unge med muskelsvind og CP. Disse to målgrupper udgør en stor del af både danske og kenyanske unge med handicap, og er derfor en oplagt målgruppe at fokusere på i forsøget på at skabe en fælles platform for de unge. Vi vælger også at fokusere på disse to målgrupper, da det er vores oplevelse, at folk med bestemte handicap ikke nødvendigvis identificerer sig med mennesker med andre former for handicap. Derfor vil vi gerne målrette de to personlige fortællinger til unge med bestemte typer af handicap. Med den mere generelle film ønsker vi at sikre, at vi når en større målgruppe i form af unge med andre typer af handicap. I alle tre film vil vi have fokus på også at formidle viden om forholdene i Kenya. Dette vil vi have et ekstra fokus på, da vi har en formodning om, at mange kørestolsbrugere i Danmark ikke selv har besøgt lande som Kenya. Vi ønsker, at de unge der ser filmene oplyses om og får indblik i hvilke livsvilkår unge mennesker med handicap lever under i Kenya, og at de derigennem opnår en forståelse for de muligheder og ressourcer de kenyanske unge rent faktisk er i besiddelse af på trods af de meget anderledes livsvilkår. Håbet er, at de oplever, at de deler følelser og problematikker på trods af forskellige livsvilkår. Derigennem er ønsket, at de unge bliver i stand til at se hvilke ressourcer, de selv er i besiddelse af og at filmene kan inspirere de danske unge til også at deltage i civilsamfundsarbejde trods deres særlige behov. |

**5.**     **TEMAER.**

|  |
| --- |
| Planlægningen af filmene vil foregå i tæt samarbejde mellem Karoline Juhler From og den lokale partner; især identifikation af de unge som skal deltage og vinkling på filmene. Indtil videre er der blevet afholdt Skypemøder mellem de to organisationer for at planlægge projektet. Filmene tager et positivt udgangspunkt i hvordan unge med særlige behov bidrager til civilsamfundet, men vil også som en del af dette, berøre unge med særlige behovs vilkår i Kenya. Mangel på adgang til de samme rettigheder og ydelser - og særligt manglen på anerkendelse af at være ligeværdige borgere vil blive belyst i filmene, som en del af oplysningsaktiviteten. Dermed berører aktiviteten verdensmål 3. I naturlig forlængelse heraf ligger også strukturelle årsager til fattigdom og ulighed blandt borgere med særlige behov. Mange er født under ekstremt fattige betingelser i slumområder omkring lossepladser - og dårlige vilkår under graviditet og fødsel er en af grundene til at mange fødes med handicap. Det samme gælder adgang til sundhed, en del af de handicap ville kunne have blevet behandlet, hvis de havde levet et andet sted i verden.  **“Særlige fortællinger”** har et konstruktivt budskab til de danske unge, idet filmene fokuserer på de ressourcer og muligheder de unge er i besiddelse af. På den måde ønsker vi at skabe optimistiske fortællinger, der kan inspirere og skabe engagement i Danmark. Vi ønsker at vise, at unge med handicap selv under meget svære livsvilkår og som en meget marginaliseret gruppe i Kenya kan bidrage og deltage i civilsamfundsarbejde. I forhold til de danske samarbejdspartnere er det en ny konstruktiv vinkel at fokusere på, hvordan kenyanske unge kan inspirere danske unge gennem deres arbejde.  |

**6.**     **PLANLÆGNING.**

|  |
| --- |
| Aktiviteten forventes at finde sted fra 6. november 2019 til og med marts 2020 med udgangspunkt i nedenstående tidsplan: * **6. november - 20. november:** Deltagere til filmene findes og indholdet i de enkelte film planlægges og storylines udarbejdes. Foregår i Mombasa i tæt samarbejde med APDK.
* **21. november - 4. december:** Filmene optages. Foregår 1 uge i Mombasa og 1 uge i Nairobi, hvor der begge steder optages til den generelle film samt optages til en film fra Mombasa og en film fra Nairobi.
* **4. december 2019 - februar 2020:** Filmene redigeres
* **Februar 2020:** Filmene distribueres gennem sociale medier via Danske Handicaporganisationer, SUMH, Muskelsvindfondens ungdomsgruppe og CP ung.
* **Marts: 2020**: Foredrag hos CP Ung og Muskelsvindfondens Ungdomsgruppe, samt erfarings- og vidensopsamling internt i 100 %.

Karoline Juhler From, der er frivillig for 100%, vil i perioden oktober-december 2019 være hos APDK. Hun står for at udarbejde videofortællingerne. Aktiviteten er derfor drevet hovedsageligt af frivilligt engagement, men i forbindelse med udarbejdelsen og optagelsen af filmene er det nødvendigt at få dækket en del af Karolines udgifter. Samtidig er det nødvendigt at lønne en medarbejder fra APDK på timebasis i den periode, hvor indholdet til filmene planlægges og deltagerne udvælges. Under optagelserne vil det ligeledes være nødvendigt at have en lokal ansat med fra APDK’s kontor i hhv. Mombasa og Nairobi, der kender området og kan hjælpe, guide og oversætte undervejs. Disse to personer vil blive aflønnet med et honorar. Der er indgået aftale med APDK i Kenya om samarbejdet. Der er blevet afholdt et Skypemøde og lagt en arbejdsplan. Aftalen med APDK er, at de i kraft af deres store netværk og brede kendskab til unge med handicap i Kenya skal hjælpe med at rekruttere deltagere til filmene og bidrage til planlægningen af indholdet i filmene. Derudover er vi i dialog med Danske Handicaporganisationer, SUMH, Muskelsvindfonden og CP Ung, der alle er interesserede i at distribuere filmene via deres platforme på sociale medier. Ved at inddrage disse organisationer i distribueringen forsøger vi at sikre, at vi når vores målgruppe; danske unge med handicap.  |

***7.***     **KOMMUNIKATION.**

|  |
| --- |
| **‘Særlige fortællinger’** skal indgå som en del af 100%’s materiale, der distribueres på organisationens hjemmeside og sociale medier. Derudover hjælper en række handicaporganisationer, jf. afsnit 6, til med at formidle filmene. Undervejs i processen vil Karoline overtage 100%’s konto på Instagram og over flere dage oplyse om projektet og på den måde få sat fokus på filmene på 100% egne platforme. Vi er også i dialog med en række fag- eller medlemsblade inden for handicap- og frivilligområdet til at formidle en artikel om projektet, herunder fortælle deltagernes historier og beskrive tilblivelsen af filmene.   |